ອົງການນີລະໂທດກໍາສາກົນ ເປີດເຜີຍລາຍງານ ກ່ຽວກັບ ສະພາບການສິດທິມະນຸດ ໃນປີ 2010 (ເບິ່ງວີດິໂອລາຍງານເປັນພາສາອັງກິດ)
ອົງການ​ນິລະ​ໂທດກໍາ​ສາກົນ​ກ່າວວ່າ ​ເສລີພາບ​​ໃນການສະ​ແດງ​ຄວາມ​ຄິດເຫັນ ຖື​ວ່າ​ເປັນ​ເຄຶ່ອງມື​ທີ່ມີ​ພະລັງ​ອໍານາດ​ ໄປ​ສູ່​ການ​ປ່ຽນ​ແປງ.
ອົງການນິລະໂທດກໍາສາກົນ ຫລື Amnesty International ກ່າວໃນລາຍງານປະຈໍາປີ ສະບັບລ່າສຸດຂອງຕົນວ່າ ການລຸກຮືຂຶ້ນຫລາຍໆບັ້ນໃນຂົງເຂດຕາເວັນອອກກາງ ແລະອາ ຟຣິກາເໜືອເມື່ອໝໍ່ໆມານີ້ ສະແດງໃຫ້ເຫັນວ່າ ເສລີພາບໃນການສະແດງຄວາມຄິດຄວາມ ເຫັນນັ້ນ ແມ່ນແກນກາງຂອງສິດທິມະນຸດ ກ່ອນໜ້າການນໍາເອົາລາຍງານອອກເຜີຍແຜ່ທີ່ ນະຄອນຫລວງລອນດອນ ປະເທດອັງກິດ ໃນອາທິດແລ້ວນີ້ ວີໂອເອໄດ້ໂອ້ລົມກັບ ທ່ານ Phillip Luther ຮອງຜູ້ອໍານວຍການຂອງອົງການນິລະໂທດກໍາສາກົນ ສໍາລັບພາກຕາເວັນ ອອກກາງ ແລະອາຟຣິກາເໜືອ ແລະທ່ານ Tawanda Hondora ຮອງຜູ້ອໍານວຍການ ສໍາລັບຂົງເຂດອາຟຣິກາ ທອງປານ ມີເລຶ່ອງນີ້ມາສະເໜີທ່ານ ປີ 2010 ໄດ້ສິ້ນສຸດລົງດ້ວຍການລຸກຮືຂື້ນຂອງມະຫາຊົນໃນປະເທດຕູນີເຊຍ ທີ່ໄດ້ບີບບັງຄັບໃຫ້ຜູ້ນໍາທີ່ປົກຄອງປະເທດມາເປັນເວລາດົນນານ ຕ້ອງຕົກຈາກຕໍາແໜ່ງໄປ ຕໍ່ມາ ໃນປີໃໝ່ ການປະທ້ວງຂອງມະຫາຊົນໃນທໍານອງດຽວກັນ ກໍໄດ້ຍັງຜົນໃຫ້ປະທານາທິບໍດີຜະເດັດການ ຂອງອີຈິບ ທ່ານໂຮສນີ ມູບາຣັກ (Hosni Mubarak) ຕົກຈາກຕໍາແໜ່ງໄປເຊັ່ນດຽວກັນ ອົງການນິລະໂທດກໍາສາກົນກ່າວ ໃນລາຍງານປະຈໍາປີຂອງຕົນວ່າ ເສລີພາບໃນການສະແດງຄວາມຄິດຄວາມເຫັນນັ້ນ ຖືວ່າເປັນເຄຶ່ອງມືທີ່ມີພະລັງອໍານາດ ໄປສູ່ການປ່ຽນແປງ ທ່ານຟີລິບ ລູເທີ (Phillip Luther) ຜູ້ຊ່ຽວຊານຂອງອົງ ການນິລະໂທດກໍາສາກົນ ກ່ຽວກັບພາກຕາເວັນອອກກາງ ກ່າວວ່າ ເຫດການຕ່າງໆທີ່ເກີດຂຶ້ນໃນປະເທດຕູນີເຊຍແລະ ອີຈິບນັ້ນ ສະແດງໃຫ້ເຫັນເຖິງພະລັງອໍານາດຂອງປະຊາຊົນ ບໍ່ວ່າພວກເຂົາເຈົ້າຈະມີພື້ນຖານແນວໃດກໍຕາມ ທ່ານລູເທີ ກ່າວວ່າ: ໄດ້ມີການລຸກຮືຂຶ້ນຫລາຍໆບັ້ນຕິດຕາມມາ ຫລັງຈາກການລຸກຮືໃນອີຈິບແລະຕູນີເຊຍ ແຕ່ຜົນທີ່ອອກມານັ້ນບໍ່ຄືກັນ ເຊັ່ນການລຸກຮືຂຶ້ນໃນລີເບຍນັ້ນ ປາກົດວ່າ ທ່ານ ມວມມາ ກາດດາຟີ ກໍຍັງກໍາອໍານາດຢູ່ ເຖິງແມ່ນຈະມີການກະບົດກັນຢ່າງເປີດແປນ ໃນຫລາຍພາກສ່ວນຂອງປະເທດ ພ້ອມທັງ ການໂຈມຕີທາງອາກາດຂອງເນໂຕ້ ຕໍ່ຕ້ານກໍາລັງຂອງກາດດາຟີ ກໍຕາມ ສ່ວນຢູ່ໃນປະເທດຈີນ ພວກເຈົ້າໜ້າທີ່ຈີນໄດ້ກວດລ້າງຢ່າງໜັກໜ່ວງ ຕໍ່ຕ້ານການກໍ່ຄວາມ ບໍ່ສະຫງົບ ທີ່ອາດເກີດຂຶ້ນໄດ້ ໂດຍໄດ້ຮັບການດົນໃຈຈາກການລຸກຮືຂຶ້ນໃນຂົງເຂດຕາເວັນ ອອກກາງນັ້ນ ທ່ານຕາວັນດາ ຮອນໂດຣາ (Tawanda Hondora) ແຫ່ງອົງການນິລະໂທດກໍາສາກົນ ກ່າວວ່າ ເລຶ່ອງທໍານອງດຽວກັນນີ້ກໍໄດ້ເກີດຂຶ້ນ ຢູ່ໃນພວກປະເທດໃນຂົງເຂດໃຕ້ທະເລຊາຍ ຊາຮາຣາ ທະວີບອາຟຣິການັ້ນ ທ່ານຮອນໂດຣາ ກ່າວວ່າ: ທ່ານ ຮອນໂດຣາ ກ່າວຕໍ່ໄປວ່າ ສິດທິພົນລະເຮືອນແລະສິດທິທາງການເມືອງ ກໍຕົກຢູ່ພາຍ ໃຕ້ການຂົ່ມຂູ່ ຢູ່ຕະຫລອດມາ ໃນປະເທດໄອວໍຣີ ໂຄສຕ໌ (Ivory Coast) ການກໍ່ຄວາມຮຸນແຮງຫລັງຈາກການເລືອກຕັ້ງ ປະທານາທິບໍດີໃນເດືອນພະຈິກປີກາຍ ທີ່ໄດ້ກາຍເປັນເລື້ອງຂັດແຍ້ງກັນນັ້ນ ໄດ້ຍັງຜົນໃຫ້ ມີຜູ້ເສຍຊີວິດຫລາຍຮ້ອຍຄົນ ແລະປະຊາຊົນຖືກພັດພາກຈາກຖິ່ນຢູ່ອາໃສ ປະມານນຶ່ງລ້ານ ຄົນ ການກໍ່ຄວາມຮຸນແຮງເກີດຂຶ້ນຍ້ອນວ່າອະດີດປະທານາທິບໍດີລໍຣັນ ແບກໂບ(Laurent Gbagbo) ປະຕິເສດບໍ່ຍອມສະລະອໍານາດໃຫ້ແກ່ຜູ້ຊະນະການເລືອກຕັ້ງ ທ່ານອາລັສສານ ອວັດຕາຣາ(Alassane Ouattara) ນັ້ນ ໃນແຫ່ງອື່ນໆໃນຂົງເຂດອາຟຣິກາ ກຸ່ມສິດທິພົນລະເຮືອນກຸ່ມນຶ່ງໃນປະເທດໄນຈີເຣຍກ່າວວ່າ ມີຜູ້ເສຍຊີວິດຢ່າງໜ້ອຍ 500 ຄົນຍ້ອນການກໍ່ຄວາມຮຸນແຮງລະຫວ່າງຊາວມູສລິມແລະຄຣີສ ຕຽນ ໃນການເລືອກຕັ້ງເມື່ອເດືອນຜ່ານມາ ທ່ານ ຮອນໂດຣາ ກ່າວວ່າ ພວກນັກການເມືອງ ບໍ່ໄດ້ພາກັນດໍາເນີນການຢ່າງພຽງພໍ ເພື່ອຄວບຄຸມພວກທີ່ສະໜັບສະໜຸນເຂົາເຈົ້າໄວ້ ທ່ານ ກ່າວຕໍ່ໄປວ່າ: ແຕ່ແນວໃດກໍດີ ອົງການນິລະໂທດກໍາສາກົນກ່າວວ່າ ລາຍງານປີ 2010 ບໍ່ໄດ້ມີແຕ່ຂ່າວ ຮ້າຍ ໄປເສຍທັງໝົດ ອົງການນີລະໂທດກໍາສາກົນກ່າວວ່າ ພວກເຈົ້າໜ້າທີ່ໃນປະເທດການາ ໄນຈີເຣຍແລະເຄນ ຢາ ໄດ້ຢຸດເຊົາທໍາການບັງຄັບຂັບໄລ່ປະຊາຊົນອອກຈາກບ່ອນຢູ່ອາໃສ ຫລັງຈາກພວກປະ ຊາຊົນພາກັນໂວຍວາຍຕໍ່ຕ້ານຂຶ້ນມາ ແລະໃນພາກພື້ນຢຸໂຣບ ອົງການນິລະໂທດກໍາສາກົນ ກໍໄດ້ອ້າງເຖິງຄວາມກ້າວໜ້າໃນການນໍາຕົວມາດໍາເນີນຄະດີຮັບໂທດກໍາພວກທີ່ຮັບຜິດຊອບ ໃນການກໍ່ອາຊະຍາກໍາໃນອະດີດປະເທດຢູໂກສະລາເວຍ ໃນຊຸມປີ 1990 ນັ້ນ ນອກນີ້ແລ້ວ ອົງການນິລະໂທດກໍາສາກົນຍັງໃຫ້ຂໍ້ສັງເກດກ່ຽວກັນການປ່ອຍຕົວທ່ານນາງ ອອງ ຊານ ຊູຈີ ໃນມຽນມາ ຜູ້ໄດ້ຮັບລາງວັນໂນເເບລຂະແໜງສັນຕິພາບ ທີ່ໄດ້ຖືກກັກບໍລິ ເວນເປັນເວລາສິບຫ້າປີ ໃນໄລຍະ 21 ປີຜ່ານມາ ແຕ່ອົງການນີລະໂທດກໍາສາກົນກໍກ່າວວ່າ ມີພວກນັກໂທດການເມືອງຫລາຍພັນຄົນ ຍັງຖືກຈໍາຄຸກຢູ່ໃນມຽນມາ ໃນເວລານີ້ ທ່ານ ລູເທີ ກ່າວວ່າ ເສລີພາບໃນການສະແດງຄວາມຄິດຄວາມເຫັນ ຄືລູກກະແຈໄປສູ່ການ ແກ້ໄຂບັນຫາຄວາມບໍ່ຍຸຕິທໍາ ຊຶ່ງທ່ານກ່າວຕໍ່ໄປວ່າ: ທ່ານ ລູເທີ ກ່າວຕໍ່ໄປວ່າ ເວລາໃດທີ່ສິດທິໃນການປາກເວົ້າຢ່າງເສລີ ໄດ້ຮັບການເຄົາລົບ ນັບຖືແລ້ວ ພວກປະຊາຊົນກໍສາມາດທໍາການປ່ຽນແປງ ທາງສັງຄົມ ແລະເສດຖະກິດໄດ້ ພ້ອມທັງການປະຕິວັດດ້ານການເມືອງ ໄປພ້ອມໆກັນ ລາຍງານປະຈໍາປີຂອງອົງການນິລະໂທດກໍາສາກົນເວົ້າວ່າ ເວລານີ້ ມີການຈໍາກັດຮັດແຄບ ທີ່ບໍ່ຖືກຕ້ອງຕາມກົດໝາຍຕໍ່ເສລີພາບໃນການສະແດງຄວາມຄິດຄວາມເຫັນ ຢູ່ໃນ 89 ປະ ເທດ ໃນທົ່ວໂລກ ລາຍງານເວົ້າອີກວ່າ ໄດ້ມີການນໍາໃຊ້ວິທີການທໍລະມານ ແລະການປະຕິບັດຕໍ່ຢ່າງຮຸນແຮງ ແບບອື່ນໆອີກຢູ່ໃນ 98 ປະເທດໃນປີ 2010 ນັ້ນ ແລະທາງອົງການໄດ້ສືບສວນສອບສວນ ກ່ຽວກັບການດໍາເນີນຄແບບະດີທີ່ບໍ່ຍຸຕິທໍາ ຢູ່ໃນ 54 ປະເທດ